Manipud Kadagiti Editor ti Bannawag
November 18, 2015
"Unnok Boys"
“UNNOK BOYS.” Tunggal ngudo ti lawas nga awan klase ken kaugot ti karayan iti Caroan, Gonzaga, Cagayan, gunggundawayan dagitoy nga ubbing ti mapan agala iti unnok. Kutkotenda dagiti unnok iti darat iti lansad ti karayan sa ipisokda iti singgapong nga isut’ pangdalusan wenno panggisigisanda kadagiti maalada. Makaal-alada iti 3 agingga iti 5 a kilo nga ilakoda met iti P50 ti tunggal kilo. Ngarud, saanen a kasapulan pay a dumawatda iti alawansda a mapan agbasa ta umanayen a para iti makalawas ti mateggedanda nga agunnok iti dua aldaw. Agpapada nga agbasbasa dagitoy nga ubbing iti Caroan Elementary School, da (agpakanawan) Jimboy Paddayuman, Jayson Abinoja, Alfred Realica ken John Patrick Paddayuman. (Roselyn C. Campano)
(Naipablaak iti Bannawag, Nobiembre 30, 2015 a bilang.)
Naasukaran a mainum, mabalin a maikadakkel ti buisna
Panggep ti awan-pay-numerona a gakat nga inaprobaran ti House Committee on Ways and Measures nga idauluan ni Rep. Miro Quimbo ti Marikina ti mangitandudo iti nasalsalun-at a panagbiag dagiti umili malaksid iti nayon a buis a maukkonna a para iti gobierno.
Daytoy a gakat ti mangsukat iti House Bill 3365 nga indatag ni Nueva Ecija Rep. Estrellita Suansing.
Iti napabaro a gakat, mapagbalin a P10 ti buis ti tunggal litro a sugar sweetened beverages (SSBs).
Mairaman kadagiti SSBs dagitoy: softdrinks, non-alcoholic, flavored carbonated wenno non-carbonated beverages, fruit drinks, sweetened wenno diluted fruit juice, sports drinks, sweetened tea ken coffee, ken amin a non-alcoholic beverages a ready-to-drink ken napolbos nga addan ramenna a natural wenno artipisial nga asukar.
“Ti asukar ti kangrunaan a pakaigapuan dagiti nadumaduma a nakakaro a sakit ken uray pay ipapatay. Idinto nga aggangganar dagiti korporasion iti binilbilion iti daytoy nga industria, minilmilion met a Filipino ti agsagsagaba iti epektona. Rumbeng laeng ngarud a mapagbalin a linteg daytoy a gakat,” kinuna met ni Quezon City Rep. Alfred Vargas, maysa kadagiti kameng ti Kamara a nangikari iti suportana iti nasao a gakat.
(Naipablaak iti Bannawag, Nobiembre 30, 2015 a bilang.)
Ballaag, naipaulog kontra di rehistrado a pagpakuttong a kape ken agas
Innaganan ti FDA ti slimmimg coffee product a kas Bavarian Brew Slimming Coffee a partuat ti Diamond Laboratories iti Quezon City.
Kuna ti FDA iti ballaagna a mabalin a makadangran ti nadakamat a produkto iti asino man nga agaramat, ken direkta a panaglabsing iti Akta Republika Blng. 9711 wenno iti Food and Drug Administration Act of 2009 ti panaglako iti daytoy.
Kuna ti FDA a para iti Bavarian Brew Coffee ti registration number nga adda iti etiketa ti produkto a saan ket a para iti slimming coffee.
Imbilin ti FDA kadagiti field regulatory operations officers daytoy a “samsamenda ti nadakamat a produkto a makitada a mailaklako.”
Imballaag pay ti FDA a madusa amin nga establesimiento ken outlets nga aglaklako iti nasao a produkto.
Imballaag pay ti FDA iti publiko ti dida panagusar iti walo a saan a rehistrado nga agas a mabalin a makadangran kadagiti agus-usar.
Innaganan ti FDA dagiti agas a kas Liversinl capsule, Albendazole tablet, Huang Lian Su tablet, Clobetasol Propionate cream, Trochisci Piperazini Phospatis tablet, Zhang Yan Ming Pian tablet, Intasin capsule ken Superior Fu Fang Qian Chao pill.
Innayon ti FDA a dagiti konsiumer, masapul nga aggatangda laeng kadagiti agas manipud kadagiti establesimiento a lisensiado ti FDA.
(Naipablaak iti Bannawag, Nobiembre 30, 2015 a bilang.)
November 17, 2015
NOBIEMBRE 30, 2015
SARITA
4 Bakante a Lote
Isaganie S. Bermosa
NOBELA
8 Operation: Drop Venus (41)
Norberto D. Bumanglag, Jr.
12 Siak ni Precious (38)
Juan Al. Asuncion
DANIW
6 Tallopulo
Ronnie E. Aguinaldo
47 Dandaniw a Para Ubbing
Leonora R. Corpuz/ Charmaine Joy P. Sebastian
SALAYSAY
14 Ania Ngamin, Aya, ti Credit Card?
Virginia A. Duldulao, Ph.D.
20 Panguartaanda ti Sabutan iti Palanan
Villamor Visaya, Jr.
38 Ni Efren ti ‘Laya King’ ti Hilo
Leilanie G. Adriano
40 Nasamay nga Agas ti Manok ti Tubbog Dagitoy a Mula
Reynaldo E. Andres
KOMIKS
24 Kimar (2)
27 Gayang ni Lam-ang (113)
30 Miks & Tiks
KOLUM
9 Okeyka, Apong
10 Saludsodem ken ni Apo Hues
17 Dear Doc
22 TIPS
33 Kastoy, Kapid, Ditoy Hawaii
34 Ading Kosinera
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
3 Tao, Lugar, Pasamak
16 Siled ti Kararag
18 Idi Un-unana a Panawen
19 Agbaengbaeng ti Tarakenmo a Pusa?
23 Netizone
32 Ammuem Pay Dagitoy
35 Kaano nga Inka Aggroseria?
37 Ti Gasatmo Ita a Lawas
46 Dagiti Pabula ni Aesop
November 16, 2015
MR. & MISS BENGUET 2015
MR. & MISS BENGUET 2015. Dagiti kandidato/kandidata manipud kadagiti 13 nga ili ti probinsia ti Benguet iti bukodda nga aruaten bayat ti pannakalukat ti Adivay Festival 2015, kaduada ni Gobernador Nestor Fongwan (nakaiggem iti selpon). Naala ti ladawan iti Benguet Capitol ground. (Zaldy Comanda)
(Naipablaak iti Bannawag, Nobiembre 23, 2015 a bilang.)
No saan nga umno ti proseso ti panagdur-as: 1-bilion a tattao, parigaten ti climate change inton 2030
Iti maysa a report, kuna ti nasao a banko a narigat a magibusan ti kinakurapay—maysa kadagiti 17 a baro a panggep ti United Nations a napasingkedan iti daytoy Septiembre— no ti global warming ken dagiti epekto daytoy iti kinakurapay ket saan a nairaman kadagiti maiwaywayat nga addang iti panagdur-as.
Kuna ti report a maikkan koma iti naan-anay nga atension dagiti gannuat a mamagtalinaed iti sangalubongan a temperatura iti di nasursurok ngem 2 degrees Celsius kasta met a matarabay dagiti nakurapay iti ania man a negatibo a bales ti nasao a panagbaliw ti klima.
Kuna ni World Bank President Jim Yong Kim a dagiti nakurapay ti ad-adda a biktima ti climate change ket karit ngarud kadagiti maseknan a masalakniban dagiti ginasut a milion a tattao.
Kuna ti banko a ti pannakaigibus ti kinakurapay ken panangrisut iti climate change dagiti karit a sangsanguen ti agdama a henerasion.
(Naipablaak iti Bannawag, Nobiembre 23, 2015 a bilang.)
Editor Godin ti Bisaya Magazine, kangrunaan nga agsarita iti GMM
Babaen ti tema a “Padaya Para iti Literatura,” naawis met nga agibasa iti daniw da Liwayway Editor Perry C. Mangilaya, Bisaya Literary Editor Richel Dorotan, Vincent Cab. Berroy, Linda T. Lingbaoan-Bulong, Marcelino D. Santos ken dadduma pay a mannurat iti sabsabali a lengguahe.
Maangay pay iti nasao a petsa ti awarding ti Salip iti Sarita ken Daniw ti RFAAFIL (Reynald F. Antonio Awars for Ilokano Literature).
Malaksid kadagiti paripa ken sagut iti Paskua, mayalnag met dagiti libro a sinurat dagiti kameng ti GMM. Agsapatanto pay dagiti baro a kameng ti gunglo.
Tampok iti nasao a pasken ti pannakayalnag ti agmakatawen a selebrasion ti Maika-50 nga Anibersario ti GUMIL Metro Manila.
Manamnama a dumar-ay iti daytoy a pasken dagiti amin a nagbalin a paset iti GMM.
Para iti dadduma pay a detalye, ag-text iti 0921 602 1938. (Anna Liza M. Gaspar)
(Naipablaak iti Bannawag, Nobiembre 23, 2015 a bilang.)
ilo_Latn ltz_Latn nno_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ltz_Latn ilo_Latn ilo_Latn lus_Latn uzn_Latn ltg_Latn ltz_Latn taq_Latn ilo_Latn grn_Latn ilo_Latn ilo_Latn sot_Latn ilo_Latn srd_Latn pag_Latn ilo_Latn taq_Latn ilo_Latn bam_Latn ilo_Latn slk_Latn ilo_Latn pap_Latn tgl_Latn hau_Latn lus_Latn lvs_Latn swe_Latn ilo_Latn ilo_Latn por_Latn lvs_Latn ilo_Latn bjn_Latn ilo_Latn ilo_Latn eng_Latn ilo_Latn umb_Latn nno_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ita_Latn ilo_Latn ilo_Latn ilo_Latn ilo_Latn ltz_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn